


                                                                                                                            

VLÁDA SLOVENSKEJ REPUBLIKY

(Návrh)
UZNESENIE VLÁDY SLOVENSKEJ REPUBLIKY
č.    
z    .   2025

k návrhu na poskytnutie jednorazovej finančnej výpomoci obyvateľom po mimoriadnej udalosti v územnej pôsobnosti okresných úradov Komárno, Malacky a Skalica
	
Číslo materiálu:
	
   /2025

	Predkladateľ:
	 minister vnútra 



Vláda

A. schvaľuje

A.1	návrh na poskytnutie jednorazovej finančnej výpomoci obyvateľom po mimoriadnej udalosti v územnej pôsobnosti okresných úradov Komárno, Malacky a Skalica, ktorí spĺňajú ustanovenia § 28a ods. 4 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov;


B. súhlasí

B.1.	s uvoľnením 106 050 eur z kapitoly Všeobecná pokladničná správa a ich použitím na poskytnutie jednorazovej finančnej výpomoci podľa § 28a zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov žiadateľom po mimoriadnej udalosti v územnej pôsobnosti okresného úradu Komárno,

B.2.	s uvoľnením 61 850 eur z kapitoly Všeobecná pokladničná správa a ich použitím na poskytnutie jednorazovej finančnej výpomoci podľa § 28a zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov žiadateľom po mimoriadnej udalosti v územnej pôsobnosti okresného úradu Malacky,

B.3.	s uvoľnením 33 900 eur z kapitoly Všeobecná pokladničná správa a ich použitím na poskytnutie jednorazovej finančnej výpomoci podľa § 28a zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov žiadateľom po mimoriadnej udalosti v územnej pôsobnosti okresného úradu Skalica;


C. ukladá

ministrovi vnútra

C.1.	požiadať Ministerstvo financií Slovenskej republiky o povolené prekročenie limitu výdavkov kapitoly Ministerstvo vnútra Slovenskej republiky v sume 201 800 eur na plnenie účelu podľa bodu B.1., B.2. a B.3. tohto uznesenia,

do 16. júla 2025

C.2.	zabezpečiť presun finančných prostriedkov uvedených v bode C.1. tohto uznesenia v celkovej sume 201 800 eur na plnenie účelu podľa bodu B.1., B.2. a B.3. tohto uznesenia dotknutým subjektom,

do 13. augusta 2025
	
ministrovi financií

C.3.	schváliť povolené prekročenie limitu výdavkov v kapitole Ministerstvo vnútra Slovenskej republiky v sume 201 800 eur na základe žiadosti podľa bodu C.1. tohto uznesenia, pre dotknuté subjekty na plnenie účelu podľa bodov B.1., B.2. a B.3. tohto uznesenia

